Document ID: 32004D0101

Odločba Komisije
z dne 6. januarja 2004
o spremembi Priloge D k Direktivi 88/407/EGS v zvezi z veterinarskim spričevalom, ki se uporablja za trgovanje s semenom domačega goveda v Skupnosti
(notificirano pod dokumentarno številko K(2003) 5307)
(Besedilo velja za EGP)
(2004/101/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz globoko zamrznjenega semena domačih živali iz vrst govedi [1] in zlasti člena 17 Direktive,
ob upoštevanju naslednjega:
(1) Direktiva Sveta 2003/43/ES, ki spreminja Direktivo 88/407/EGS določa, da se od 1. januarja 2005 seme domačega goveda odvzema, pridobiva in skladišči v skladu z novimi določbami, ki jih uvaja Direktiva 2003/43/ES, da bi izpolnjevalo pogoje za trgovanje znotraj Skupnosti.
(2) Vendar pa je primerno, da se dovoli neprekinjeno trgovanje z zalogami semena domačega goveda v skladu z določbami Direktive 88/407/EGS pred njeno spremembo na podlagi Direktive 2003/43/ES.
(3) Zato odstavek 2 člena 2 Direktive 2003/43 določa naslednje:
- Do 31. decembra 2004 države članice dovolijo trgovanje s semenom domačega goveda znotraj Skupnosti in uvoz semena, ki je bilo odvzeto, pridobljeno in skladiščeno pred 31. decembrom 2004 ter opremljeno s spričevalom v skladu z modeli, ki so se uporabljali pred spremembo, ki jo uvaja Direktiva 2003/43/ES.
- Po tem datumu, države članice ne dovolijo trgovanja s semenom domačega goveda znotraj Skupnosti in uvoza semena, ki izpolnjuje pred tem veljavne določbe, razen če je bilo seme odvzeto, obdelano in shranjeno pred 31. decembrom 2004. Vendar pa nobena določba ne omenja vzorca spričevala, ki naj se za trgovino znotraj Skupnosti uporablja po tem datumu.
(4) Zato je primerno, da se za trgovanje in za uvoz od 1. januarja 2005 pripravijo vzorci spričevala za trgovanje s semenom domačega goveda in za uvoz semena, odvzetega, pridobljenega in skladiščenega pred 31. decembrom 2004. Vendar pa je skladno s členom 11.2 Direktive primerno, da se veljavna spričevala za uvoz posodobijo z posebnim postopkom.
(5) V interesu trgovanja znotraj Skupnosti in zaradi jasnosti je treba spremeniti Prilogo D k Direktivi 88/407/EGS, da bi bilo mogoče natančno opisati dva različna vzorca spričevala, ki se uporabljata za trgovanje s semenom goveda znotraj Skupnosti skladno s prejšnjimi določbami oziroma z novimi določbami navedene direktive.
(6) Čeprav bi moralo biti trgovanje z zalogami semena, odvzetega pred 31. decembrom 2004, prehodno in bi se moralo postopno ukinjati, pri čemer bi tudi ustrezni model spričevala postal zastarel, pa je trenutno nemogoče določiti datum konca takšnega trgovanja, če upoštevamo dolgo obdobje skladiščenja zadevnega proizvoda.
(7) Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga D Direktive 88/407/EGS se nadomesti s prilogo k tej odločbi.
Člen 2
Ta odločba se uporablja od 1. januarja 2005.
Člen 3
Ta odločba je naslovljena na države članice.
V Bruslju, 6. januarja 2004

Labels: 0
3
6